CELEX: 22007D0461
Language: fi
Date: 2007-05-25 00:00:00
Title: 2007/461/EY: AKT–EY-ministerineuvoston päätös N:o 2/2007, tehty 25 päivänä toukokuuta 2007 , komission hallinnoiman kahdenvälisen lisärahoituksen sallimisesta Afrikan rauhanrahaston tavoitteiden tukemiseksi

5.7.2007   
            
            
               FI
            
            
               Euroopan unionin virallinen lehti
            
            
               L 175/35
            
         AKT–EY-MINISTERINEUVOSTON PÄÄTÖS N:o 2/2007,
   tehty 25 päivänä toukokuuta 2007,
   komission hallinnoiman kahdenvälisen lisärahoituksen sallimisesta Afrikan rauhanrahaston tavoitteiden tukemiseksi
   (2007/461/EY)
   AKT–EY-MINISTERINEUVOSTO, joka
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on tarkistettuna mainitun AKT–EY-kumppanuussopimuksen muuttamisesta tehdyllä Luxemburgissa 25 päivänä kesäkuuta 2005 allekirjoitetulla sopimuksella (2), ja erityisesti sen liitteessä I olevan 8 kohdan,
   sekä katsoo seuraavaa:
   
               (1)
            
            
               Yhdeksännestä Euroopan kehitysrahastosta myönnettävien pitkän aikavälin kehitysmäärärahojen käytöstä Afrikan rauhanrahaston perustamista varten 11 päivänä joulukuuta 2003 tehdyssä AKT–EY-ministerineuvoston päätöksessä N:o 3/2003 (3) määrättiin tarvittavasta rahoitustuesta Afrikan rauhanrahaston perustamiseksi.
            
         
               (2)
            
            
               Maaliskuun 5 päivänä 2007 kokoontunut yleisten asioiden ja ulkosuhteiden neuvosto totesi, että Darfurissa Sudanissa toteutettavan Afrikan unionin AMIS-operaation rahoitustarpeita on käsiteltävä pikaisesti.
            
         
               (3)
            
            
               Arvioidut määrärahat, jotka AKT-valtioiden keskinäisen yhteistyön puitteissa on varattu Afrikan rauhanrahaston kartuttamiseen siihen saakka, kun kymmenes Euroopan kehitysrahasto, jäljempänä ’EKR’, tulee voimaan, eivät riitä AMIS-operaation toteuttamiseen mainittuun päivään saakka. Jäsenvaltiot ovat tämän vuoksi ilmaisseet halukkuutensa antaa kahdenvälistä lisärahoitusta. Tämä lisärahoitus olisi suunnattava Afrikan rauhanrahastoon ja komission olisi hallinnoitava sitä rahaston varojen käytön yhteensovittamisen ja valvonnan parantamiseksi siihen asti kun kymmenes EKR tulee voimaan.
            
         
               (4)
            
            
               Määräajan vahvistamisesta yhdeksännen Euroopan kehitysrahaston (EKR) varojen sitomiselle 30 päivänä toukokuuta 2005 tehdyn neuvostossa kokoontuneiden jäsenvaltioiden hallitusten edustajien päätöksen 2005/446/EY (4) mukaisesti yhdeksännen EKR:n varoja ei voida sitoa enää 31 päivän joulukuuta 2007 jälkeen.
            
         
               (5)
            
            
               Tämän vuoksi on säädettävä Euroopan unionin jäsenvaltioiden antamasta, komission hallinnoimasta lisärahoituksesta Afrikan rauhanrahaston tavoitteiden tukemiseksi,
            
         ON PÄÄTTÄNYT SEURAAVAA:
   1 artikla
   Vapaaehtoiset rahoitusosuudet
   Euroopan unionin jäsenvaltiot voivat 30 päivään syyskuuta 2007 saakka antaa komissiolle vapaaehtoisia lisärahoitusosuuksia Afrikan rauhanrahaston tavoitteiden tukemiseksi rahoituspöytäkirjan mukaisesti.
   Komissio vastaa näiden rahoitusosuuksien hallinnoimisesta Afrikan rauhanrahaston puitteissa yhdeksännen Euroopan kehitysrahaston menettelyjen mukaisesti lukuun ottamatta vapautettuja maksusitoumuksia, jotka palautetaan Euroopan unionin jäsenvaltioille suhteessa niiden vapaaehtoisiin lisärahoitusosuuksiin.
   2 artikla
   Voimaantulo
   Tämä päätös tulee voimaan päivänä, jona se tehdään.
   
      Tehty Brysselissä 25 päivänä toukokuuta 2007.
      
         
            AKT–EY-ministerineuvoston puolesta
         
         
            Puheenjohtaja
         
         Mohlabi K. TSEKOA
         
      
   
   
      (1)  EYVL L 317, 15.12.2000, s. 3.
   
      (2)  EUVL L 209, 11.8.2005, s. 27, sopimusta sovelletaan väliaikaisesti päätöksen N:o 5/2005 (EUVL L 287, 28.10.2005, s. 1) nojalla.
   
      (3)  EUVL L 345, 31.12.2003, s. 108.
   
      (4)  EUVL L 156, 18.6.2005, s. 19.